**An Teanga Laghdaithe: Nótaí an Mhúinteora**

|  |  |
| --- | --- |
| Leibhéal | An Ardteistiméireacht – Dúshlánach |
| Spriocanna | Feasacht agus tuiscint na ndaltaí a fhorbairt sa réimse– a dtaithí féin ar a bheith ag maireachtáil le mionteanga agus mórtheanga |
| Stór focal | Ginearálta |

|  |
| --- |
| Straitéisí Múinteoireachta Molta |

Tá na ceachtanna bunaithe ar alt a scríobh Ciarán Leonach sa leabhar *An Chonair Chaoch: An Mionteangachas sa Dátheangachas*.

Tá na ceachtanna oiriúnach do rang a bhfuil caighdeán réasúnta ard Gaeilge acu don Ardteistiméireacht, ach is féidir leat féin iad a láimhseáil ar bhealach a oireann don rang atá agat féin.

**An Corp 1**

* Iarr ar gach beirt na baill den chorp a scríobh amach. Féach sna freagraí chun liosta gearr a fháil. Is féidir tuilleadh a chur leis ag brath ar do rang féin.
* Pléigh an foclóir mar rang iomlán ansin.

**An Corp 2**

* Léigh an chéad chuid den sleamhnán leis na foghlaimeoirí agus déan iarracht plé a chothú sa rang faoi cad is teanga laghdaithe ann. Féach sna freagraí.
* Ansin iarr orthu machnamh a dhéanamh ar na baill eile den chorp a bhíonn deacair do chainteoirí mionteanga. Féach na freagraí, ach is dócha go mbeidh leaganacha eile ann ag brath ar chanúint na bhfoghlaimeoirí.

**Léamh 1 agus 2**

* Iarr ar na daltaí a bhfuil ar an dá shleamhnán a léamh iad féin ar dtús. Bí ann le cuidiú leo má bhíonn aon cheist acu.
* Léigh thusa na pointí leo ar fad ansin ag míniú cad atá i gceist más gá.
* Abair leo ansin, ag obair i mbeirteanna, sampla amháin ar a laghad a thabhairt do gach pointe óna saol féin. Mar shampla: ‘Is féidir le mo mháthair cur síos a dhéanamh ar gach cineál aimsire ach ní féidir liomsa’.
* Pléigh na tuairimí atá acu ar fad.

**Iarphlé 1**

* Cuir gach beirt ag obair le chéile chun Gaeilge a chur ar na samplaí ar an sleamhán. Féach na freagraí.
* Faigh amach an raibh sé deacair dóibh smaoineamh ar na focail agus cén fáth. Déan iarracht plé a chothú sa rang.

**Iarphlé 2**

* Lig do na foghlaimeoirí an ceacht seo a dhéanamh i ngrúpaí de bheirt nó triúr.
* Caithfidh siad smaoineamh ar cad a déarfaidís leis na daoine éagsúla sna pictiúir. Féach na freagraí. Níl sna freagraí ach treoir, beidh go leor leaganacha difriúla ann ag brath ar chanúint do ranga.

**Cluiche**

* Bíodh cóip agat den sleamhnán **Cluiche 1** do gach beirt sa rang, agus dísle chomh maith. Abair leo barr pinn nó a leithéid a úsáid lena n-áit ar an gclár cluiche a mharcáil.
* Bíodh na habairtí ar an sleamhnán **Cluiche 2** gearrtha agat agus curtha i gclúdach litreach. Bíodh clúdach litreach agat do gach beirt.
* Croithfidh duine A an dísle agus rachaidh siad go dtí an uimhir sin ar an gclár. Léifidh duine B amach abairt amháin ón gclúdach litreach agus caithfidh duine A a rá cad a déarfaidh sé lena chara, mar shampla:

**Fuair sé 5 chárta vailintín: Nach méanar duit!**

**Thosaigh sé ag caitheamh toitíní: Nach tusa an t-amadán!**

* Má tá duine B sásta go bhfuil an ceart ag duine A is féidir le duine A an dísle a chroitheadh arís agus bogadh ar aghaidh. Ní dhéanfaidh sé ceann eile, is é babhta duine B anois é.
* Leanann an cluiche ar aghaidh mar sin go dtí go mbaineann duine acu uimhir 16 amach ar an gclár.
* Mura féidir le duine freagra a thabhairt nó má dhéanann siad botún ní féidir an dísle a chroitheadh den dara huair.
* Má stopann siad ag uimhir 3 is féidir leo dul suas go dtí uimhir 12, agus ag uimhir 5 go dtí uimhir 14. Má stopann siad ag uimhir 15 nó 10 áfach beidh orthu sleamhnú síos go dtí uimhir 1 agus uimhir 2, faoi seach.

|  |
| --- |
| Freagraí |

**An Corp 1**

|  |  |  |
| --- | --- | --- |
| Head | *m* | an ceann, na cinn |
| Hair | *f* | an ghruaig, mo chuid gruaige |
| Face | *f* | an aghaidh, *m* an t-éadan (forehead) |
| Eye(s) | *f* | an tsúil, na súile, mo dhá shúil |
| Ear(s) | *m* | an cluas, na cluasa, mo dhá chluas |
| Nose | *f* | an tsrón |
| Mouth | *m* | an béal |
| Neck | *m* | an muineál |
| Shoulder(s) | *f* | an ghualainn, na guaillí |
| Arm(s) | *f* | an ghéag, na géaga, mo dhá ghéag; géag láimhe |
| Hand(s) | *f* | lámh, lámha, mo dhá lámh |
| Finger(s) | *f* | an mhéar, na méara, mo mhéara |
| Thumb(s) | *f* | an ordóg, na hordóga |
| Chest | *m* | an cliabh/ cliabhrach; an t-ucht |
| Breast | *m* | an brollach, na brollaigh |
| Abdomen | *m* | an bolg, na boilg |
| Back | *m* | an droim |
| Rear end | *f* | an tóin |
| Leg(s) / Foot/Feet | *f* | an chos, na cosa; an chois, mo dhá chos |
| Toe(s) | *f* | an ladhar, na ladhracha, mo ladhracha (nó an lúidín, na lúidíní, mo lúidíní) |

**An Corp 2**

Gaeilge laghdaithe atá ag daoine a rugadh ó 1990 i leith.

Más Gaeilge Laghdaithe atá ag duine is Gaeilge níos laghdaithe fós, nó Béarla amháin, a bheidh ag a chlann agus ag clann a chlainne.

Imleacán

Cromán, cromáin

Colpa, colpaí

Ladhar, ladhracha (nó lúidín, lúidíní)

Rosta, rostaí (nó caol na láimhe)

Rúitín, rúitíní (nó alt, ailt)

Mala, malaí

Fabhra, fabhraí

**Iarphlé 1**

* Ní féidir liom cur suas leis.
* Tá boladh aoibhinn ann.
* Cén chaoi a bhfuil tú ag mothú?
* Ní féidir leis é a chreidiúint.
* Tá sé ar mire, ar buille.
* Níl sí róshásta.
* Tá sí suaite go maith.
* Tá mearbhall uirthi.
* Tá fearg air.
* Tá iontas / ionadh uirthi.

**Iarphlé 1**

1. Seachain tú féin, bí cúramach, coimhéad
2. Comhghairdeas, saol fáda, bhur saol le chéile, go maire an grá go deo
3. Maith thú, bail ó Dhia ort, togha
4. Ó mo ghraidhin tú, a chréatúir, is olc liom do chás
5. Ná bí buartha, tóg go bog é, éireoidh go geal leat
6. Mo thrua thú, tá brón orm faoi do chás